شەفەق نیوز/ ماڵپەڕ میسی وهاوسەرەگەی لە ئەنیستگڕام سیا پووشن جوور هاوخەمییگ وەگەرد (فلۆید) ئەمریکی کوشیاگە. لیۆنیل میسی ئەرجەنتینی هەسارەی پەڕشەلۆنەی ئیسپانی، خوەیو ئەنتۆنیلای هاوسەرەی خوازستن هاوخەم بوون دژوە توخمارەگەری دویای رووداو کوشتن جۆرج فلۆید ئەمریکی لە بنچینەی ئەفریقی، وەدەس پۆلیس ئەمریکی.میسی وینەیگ سیا لە ماڵپەڕ ئەنیستگڕام خوەی بڵاو کرد، وناونیشان blackout Tuesday وەکارهاورد ک دژوە توخمارەگەریە. ئەنتۆنیلای هاوسەری دوو وینە بڵاوکرد، یەکیگیان سیا ودڵ چەرمگ بویچگیگ هاناوی، وئەواکەیش پێکەوەژیان توخمارەگان جوراجور نیشان دەێد.جی باسە ک فرەی لە یانە وەرزشیەگان لە جهان ئاشکرای هاوخەمیان کردن وەل خیزانەگەی فلۆید ک وەدەس پۆلیس چەرمگیگ لە ئەمریکا کوشیا.
